สวัสดีค่ะ เม็นไม่มาสองเดือเเล้วค่ะ เเต่ตรวจเเล้วไม่ตั้งครรภ์เเละไม่มีอาการผิดปกติหรือส่อเเววว่าตั้งครรภ์เลยค่ะ แต่ขับถ่ายยากมาก อาทิตย์นึงขับถ่ายแค่1-2ครั้ง มีสาเหตุมาจากอะไรค่ะ ก่อนหน้านี้บริจาคเลือดก็เลือดน้อย ได้เลือดไม่เต็มถุงค่ะ เกี่ยวกับอาการที่ก่าวมาไหมค่ะ *ปีที่เเล้วก็ประจำเดือนไม่มาติดกันสามเดือนค่ะ หลังจากนั้นมาปกติ
สวัสดีค่ะ 123,หากได้ตรวจหาการตั้งครรภ์อย่างถูกต้อง และตรวจเมื่อประจำเดือนขาดไปแล้ว และไม่พบว่ามีการตั้งครรภ์เกิดขึ้น ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนจึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นส่วนการที่เคยบริจาคเลือดไปก่อนหน้านั้น ก็อาจส่งผลให้เกิดภาวะโลหิตจาง และอาจทำให้ประจำเดือนไม่มาได้ค่ะ แนะนำควรรอปรจำเดือนไปอีกซักระยะก่อน ประจำเดือนก็น่าจะมาในที่สุดค่ะส่วนอาการท้องผูก ไม่น่าเป็นสาเหตุที่ทำให้ประจำเดือนไม่มาค่ะ การรักษาอาการท้องผูกในเบื้องต้น ได้แก่ การดื่มน้ำมากๆ อย่างน้อยวันละ 8-10 แก้ว เน้นทานอาหารที่มีไฟเบอร์สูง จำพวกผัก ผลไม้ ธัญพืชต่างๆ หรืออาจทานไฟเบอร์สำเร็จรูปเสริม การทานโยเกิร์ตหรือนมเปรี้ยวก็อาจช่วยให้ถ่ายง่ายขึ้นได้ เนื่องจากมีแบคทีเรียที่ไปช่วยการทำงานของลำไส้ใหญ่ หมั่นออกกำลังกายเป็นประจำเพื่อให้ลำไส้เคลื่อนไหว และควรฝึกขับถ่ายให้เป็นเวลาค่ะ